Diari Oficial de la Generalitat Valenciana


Sumari del DOGV 6524, del 19-05-2011 (2011/5474)

Informació pública de la relació de propietaris, béns i drets afectats pel projecte d'expropiació de les finques números 21 i 23 del carrer de Xàbia.
-----------------------------------------------------------------------------------------------------------------------------------------------------

### Dades del document

Número de DOGV
:   6524

Data del DOGV
:   19-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5474


Organisme emissor
:   Ajuntament d'Alacant

Tipus de document
:   Anunci

Informació pública de la relació de propietaris, béns i drets afectats pel projecte d'expropiació de les finques números 21 i 23 del carrer de Xàbia. [2011/5474]  
El delegat d'Urbanisme, amb data 13 d'abril de 2011, ha dictat la resolució següent:  
«Decret. Sobre l'exposició pública de la relació de propietaris, béns i drets afectats pel projecte d'expropiació de les finques números 21 i 23 del carrer de Xàbia.  
He examinat l'expedient a què es refereix l'epígraf que precedeix, els antecedents, raonaments i les normes legals aplicables del qual figuren, resumits, a continuació.  
1. Exposició de motius. Segons la memòria del projecte: el Pla General Municipal d'Alacant, aprovat definitivament el 27 de març de 1987, inclou la necessitat de preveure el traçat del vial denominat Gran Via, enquadrat en el tercer nivell viari de la jerarquització del sistema viari, i la conceb com a gran eix urbà: "és el gran element estructurant de la ciutat, d'ús bàsicament urbà. La seua funció és redistribuir el tràfic dels accessos i intercomunicar els barris, i al mateix temps servir de suport a l'activitat terciària que en aquesta es genera. El disseny d'aquesta és el d'una via d'alta capacitat viària i de vianants" (6.1.1 xarxa viària).  
Les dues parcel·les objecte d'aquesta relació de béns i drets estan incloses dins de la franja prevista del vial indicat anteriorment, integrada amb caràcter de sistema general de transport -xarxa viària bàsica-.   
  
L'article 26.1 de les normes urbanístiques del Pla General estableix que: els terrenys sobre els quals es preveja la localització d'algun element integrant dels sistemes generals de titularitat pública podran ser adquirits per l'Ajuntament o administració actuant a través de la tècnica d'expropiació, mitjançant cessió gratuïta compensable a través de la tècnica de l'aprofitament mitjà, o mitjançant cessió gratuïta en execució d'un programa d'actuació urbanística. Excepcionalment, en els casos assenyalats en el Pla General, podran adquirir-se aquests sòls per cessió gratuïta en desenvolupament d'un pla parcial, quan un tram o part d'un element pertanyent al sistema general complisca funcions de sistema local per al sector en qüestió.  
L'assignació d'aquestes tècniques a cada element integrant dels sistemes generals es determina en el programa d'actuació, en l'annex i en el pla de classificació del Pla General.   
En el cas que ens ocupa, la tècnica d'adquisició és la d'expropiació.  
A l'efecte de l'execució de la Sentència núm. 441/2009, de data 29 de setembre de 2009, dictada pel Jutjat Contenciós Administratiu Número 3 d'Alacant, dictada en el procediment ordinari núm. 325/08, es comunica a aquest departament tècnic de gestió -mitjançant Ordre de Treball núm. OTG2010000035- la comesa de "redactar la relació de béns i drets per a expropiar el sòl i edificació, si escau, necessari perquè la parcel·la situada al carrer de Xàbia, núm. 19 adquirisca la condició de solar".  
Tot això justifica la present actuació d'expropiació de l'Ajuntament d'Alacant, que té com a objecte definir els béns i drets afectats als efectes que disposa l'article 17 de la Llei d'Expropiació Forçosa.  
  
La declaració d'utilitat pública, així com la necessitat d'ocupació dels béns inclosos en la relació d'afectats, està implícita en l'aprovació del planejament actualment vigent."  
2. Segons el projecte d'expropiació, les parcel·les afectades són les següents:   
Parcel·la 1. Descripció: sòl que està dins del cadastre d'urbana, corresponent amb la parcel·la cadastral de referència 8989303YH1488H, situada al carrer de Xàbia, núm. 23, als Àngels -millor Altozano-, terme d'Alacant. Actualment és un solar no edificat i tancat amb mur de fàbrica de bloc en els límits que donen a les vies públiques a què dóna front.  
Procedència i titularitat: segons plans, dades cadastrals i registrals, es considera que sobre el solar hi havia una casa de planta baixa i dos pisos alts, corresponents a tres immobles per divisió horitzontal amb les dades següents:  
- Planta baixa, finca núm. 49937: inscrita en el Registre de la Propietat núm. 3 -T 808, L 808, F 85-, la titularitat de la qual la té quant a les següents parts indivises del ple domini amb caràcter privatiu: una meitat Rosa Mateos García, una altra meitat Francisco Mateos García. Es considera que té 1/3 part en els elements comuns de l'edifici.  
- Planta primera, finca núm. 36749: inscrita en el Registre de la Propietat núm. 3 -T 747, L 747, F 226-, la titularitat de la qual la té quant a la totalitat del ple domini amb caràcter privatiu Antonia Utrera Aguilera. Té 1/3 part en els elements comuns de l'edifici.  
- Planta segona, finca núm. 55467: inscrita en el Registre de la Propietat núm. 3 -T 808, L 808, F 43-, la titularitat de la qual la té quant a les següents parts indivises del ple domini amb caràcter privatiu: una meitat Rosa Mateos García, una altra meitat Francisco Mateos García. Té 1/3 part en els elements comuns de l'edifici.  
Afecció i superfície. Les tres finques, corresponents a la citada antiga casa de planta baixa i dos pisos alts, ja que van estar assentades sobre el mateix sòl, estan totes afectades totalment per aquesta expropiació.   
  
El solar objecte d'expropiació té una forma geomètrica rectangular i ocupa una cabuda superficial de 128 m²., qualificat en l'actual PGMO com a sistemes generals; el destí del qual és formar part del viari públic integrant de l'eix urbà de la Gran Via.  
Límits. Són els següents:  
- Nord-oest, amb la vorera actual de la Gran Via. El límit és una tanca de mur de maçoneria de 3,06 m d'altura.  
- Nord-est, amb la vorera actual del carrer de Xàbia. El límit és una tanca de mur de fàbrica de bloc de 2,45 m d'altura.  
- Sud-oest, amb construcció pertanyent a la parcel·la cadastral amb referència 8989316YH1488H.  
- Sud-est, amb edificació pertanyent a la parcel·la cadastral amb referència 8989304YH1488H, coincident amb la parcel·la núm. 2 d'aquest projecte, descrita a continuació.  
Càrregues vigents. Segons informació registral:  
- Finca núm. 49116.   
Data d'alta:  
Per procedència de la finca núm. 1/36204/AL. Assentament: 1, tom 742, llibre 742, foli 239, data 15.11.1956:  
Altres a favor de Leonor Lafora Calatayud, la venda es refereix només al terreny, amb absoluta exclusió de qualsevol concessió minera existent sobre aquest o que poguera existir. L'adquirent s'obliga a no realitzar sobre aquest cap classe de perforacions per a la captació d'aigües subterrànies i pot, en cas contrari, la venedora donar per rescindida la venda amb la consegüent indemnització a favor d'ella dels danys i perjudicis que això ocasione.  
- Finca núm. 36244.  
Data d'alta:  
Per procedència de la finca núm. 1/36965/AL. Assentament: 1, tom 742, llibre 742, foli 239, data 15.11.1956:  
Altres a favor de Leonor Lafora Calatayud, la venda es refereix només al terreny, amb absoluta exclusió de qualsevol concessió minera existent sobre aquest o que poguera existir. L'adquirent s'obliga a no realitzar sobre aquest cap classe de perforacions per a la captació d'aigües subterrànies i pot, en cas contrari, la venedora donar per rescindida la venda amb la consegüent indemnització a favor d'ella dels danys i perjudicis que això ocasione.  
Condició resolutòria, pactada a favor de Rafael García Jover, casat amb María Aracil Pastor, en garantia del pagament del preu ajornat de 13.000 pessetes (78,13 €), amb data venciment de l'1 d'abril de 1959.  
  
Amb venciment a partir del mes de març de 1957, formalitzada en escriptura autoritzada pel notari Rafael Servero Huesma, d'Alacant, el dia 26 de febrer de l'any 1957. Constituïda en la inscripció 4a de data 09.10.1958.  
- Finca núm. 55394:   
Data d'alta:  
Per procedència de la finca núm. 1/36955/AL. Assentament: 1, tom 742, llibre 742, foli 239, data 15.11.1956:  
Altres a favor de Leonor Lafora Calatayud, la venda es refereix només al terreny, amb absoluta exclusió de qualsevol concessió minera existent sobre aquest o que poguera existir. L'adquirent s'obliga a no realitzar sobre aquest cap classe de perforacions per a la captació d'aigües subterrànies i pot, en cas contrari, la venedora donar per rescindida la venda amb la consegüent indemnització a favor d'ella dels danys i perjudicis que això ocasione.  
Parcel·la 2. Descripció: casa amb pati que està dins del cadastre d'urbana, corresponent amb la parcel·la cadastral de referència 8989304YH1488H, situada al carrer de Xàbia, núm. 21, en el barri dels Àngels -millor Altozano-, terme d'Alacant. Es compon de planta baixa destinada a local comercial i un pis alt destinat a un habitatge.  
  
Procedència i titularitat: segons, tant en informació registral com en escriptura de compravenda amb núm. de protocol 1400, de data 27 d'octubre de 1989, es desprén que és la finca registral núm. 50854 inscrita en el Registre de la Propietat núm. 3 -T 728, L 728, F 170-, la titularitat de la qual la té quant a les següents parts indivises del ple domini amb caràcter privatiu: una meitat Rosa María Fernández Avedillo, una altra meitat Ildefonso Fernández Avedillo.  
Afecció i superfície. La finca està afectada totalment per aquesta expropiació, té una forma geomètrica rectangular i ocupa el sòl una superfície de 128 m²., qualificat en l'actual PGMO com a sistemes generals i el destí del qual és formar part del viari públic integrant de l'eix urbà de la Gran Via.   
Fa cent vint-i-huit metres quadrats (128 m²) dels quals corresponen noranta-dos metres huitanta-huit centímetres quadrats (92,88 m²) a la superfície edificada, i els altres trenta-cinc metres, dotze decímetres quadrats (35,12 m²), estan destinats a pati. Es presumeix que al pis alt també li corresponen 92,88 m².  
Límits. Són els següents:  
- Nord-oest, amb solar pertanyent a la parcel·la cadastral amb referència 8989303YH1488H, coincident amb la parcel·la núm. 1 d'aquest projecte, descrita anteriorment.  
- Nord-est, amb la vorera actual del carrer de Xàbia.   
- Sud-oest, amb construcció pertanyent a la parcel·la cadastral amb referència 8989315YH1488H.  
- Sud-est, amb parcel·la cadastral amb referència 8989305YH1488H.  
Observacions: segons certificat expedit pel Departament d'Estadística de l'Ajuntament d'Alacant, consta la inscripció en el padró municipal d'habitants d'Ildefonso Fernández Parra i Casilda Avedillo González, al domicili d'Alacant, carrer de Xàbia 21, pis 1r.  
  
Càrregues vigents. Segons informació registral:  
Data d'alta:  
Per procedència de la finca núm. 1/37631/AL. Assentament: 1, tom 758, llibre 758, foli 60, data 30.01.1958:  
Altres a favor de Leonor Lafora Calatayud, la venda es refereix únicament al terreny, amb absoluta exclusió de qualsevol concessió minera existent sobre aquest o que poguera existir. L'adquirent s'obliga a no realitzar perforacions per a la captació d'aigües subterrànies i pot, en cas contrari, la venedora donar per rescindida la venda amb la consegüent indemnització a favor d'ella dels danys i perjudicis que això ocasione.  
  
4. Tal com estableix la Llei 16/2005, de 30 de desembre, de la Generalitat, Urbanística Valenciana, "l'aprovació dels plans i programes implicarà la declaració d'utilitat pública de les obres i la necessitat d'ocupació dels béns, els drets i els interessos patrimonials legítims que siguen necessaris per a executar-los, als fins d'expropiació o imposició de servituds" (art. 109).  
En aquest cas concret, la declaració d'utilitat pública i la necessitat ocupació dels béns afectats estan implícites en l'aprovació del vigent Pla General Municipal d'Ordenació.   
L'article 432, apartat 2, del Reglament d'Ordenació i Gestió Territorial i Urbanística permet a l'Ajuntament tramitar l'expropiació pel procediment de taxació conjunta, que estableix l'article 434 del mateix Reglament i consta dels tràmits següents:  
  
a) Elaboració i aprovació dels fulls d'apreuament individualitzats, que es notificaran als interessats, els quals disposaran d'un mes per a acceptar-los o rebutjar-los i formular-ne el seu propi.  
b) En el cas que els expropiats rebutgen la valoració continguda en el full d'apreuament formulada per l'administració, aquesta traslladarà l'expedient al Jurat Provincial d'Expropiació Forçosa perquè fixe el preu just.   
c) El silenci de l'interessat es considerarà com a acceptació de la valoració fixada en el full d'apreuament de l'Ajuntament, i s'entendrà determinat definitivament el preu just.  
En qualsevol cas, el pagament o depòsit de la valoració establida en el full d'apreuament municipal habilita l'administració expropiant per a ocupar les finques, amb l'alçament previ de les corresponents actes. Tot això, sense perjudici que continue la tramitació dels procediments per a la determinació definitiva del preu just davant del Jurat Provincial d'Expropiació Forçosa.  
A més dels tràmits que s'han assenyalat, es considera procedent iniciar la tramitació de l'expedient mitjançant l'exposició pública de la relació de béns i drets afectats, en els termes exposats en l'article 18 i següents de la Llei d'Expropiació Forçosa. Posteriorment, una vegada elaborats els fulls d'apreuament individualitzats, es portaran a efecte els tràmits que acabem d'indicar.  
La competència per a adoptar aquesta resolució correspon a l'Alcaldia Presidència, de conformitat amb el que disposa l'article 124.ñ de la Llei Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local i, per la delegació del dia 29 de març de 2010, al delegat d'Urbanisme.   
En virtut del que s'ha exposat, resolc:  
Primer. Sotmetre a exposició pública, per un termini de 15 dies, la relació de propietaris, béns i drets afectats pel projecte d'expropiació de les finques números 21 i 23 del carrer de Xàbia.  
Segon. Amb aquesta finalitat, es publicaran edictes al tauler municipal d'anuncis, en el Butlletí Oficial de la Província, en el Diari Oficial de la Comunitat Valenciana i en un dels diaris de major circulació de la província.   
Tercer. Notificar individualment aquesta resolució als titulars dels béns i drets afectats que figuren en el projecte d'expropiació.   
  
Quart. Advertir que l'expedient es tramitarà pel procediment de taxació conjunta.   
Cinqué. Durant el període d'exposició pública del projecte, qualsevol persona podrà aportar per escrit les dades oportunes per a rectificar possibles errades de la relació publicada.»  
Cosa que es publica perquè en prengueu coneixement, de conformitat amb el que disposen els articles 18 i 19 de la Llei d'Expropiació Forçosa, i es fa saber que l'expedient està de manifest en l'oficina d'informació urbanística, situada a la plaça de Sant Cristòfol, número 14, on podreu examinar-lo i podreu aportar-hi per escrit les dades oportunes.  
  
  
Alacant, 13 d'abril de 2011.- El delegat d'Urbanisme: Alfonso Mendoza Quesada. El vicesecretari: Germàn Pascual Ruiz Valdepeñas.